CELEX: 62008TA0208
Language: bg
Date: 2011-06-16 00:00:00
Title: Съединени дела T-208/08 и Т-209/08: Решение на Общия съд от 16 юни 2011 г. — Gosselin Group и Stichting Administratiekantoor Portielje/Комисия (Конкуренция — Картели — Пазар на международните услуги по преместване в Белгия — Решение, с което се установява нарушение на член 81 ЕО — Определяне на цените — Подялба на пазара — Манипулиране на процедури по набиране на оферти — Едно и също продължавано нарушение — Понятие за предприятие — Отговорност за неправомерното поведение — Глоби — Насоки относно метода за определяне на размера на глобите от 2006 г. — Тежест — Продължителност)

30.7.2011   
            
            
               BG
            
            
               Официален вестник на Европейския съюз
            
            
               C 226/24
            
         Решение на Общия съд от 16 юни 2011 г. — Gosselin Group и Stichting Administratiekantoor Portielje/Комисия
   (Съединени дела T-208/08 и Т-209/08) (1)
   
   (Конкуренция - Картели - Пазар на международните услуги по преместване в Белгия - Решение, с което се установява нарушение на член 81 ЕО - Определяне на цените - Подялба на пазара - Манипулиране на процедури по набиране на оферти - Едно и също продължавано нарушение - Понятие за предприятие - Отговорност за неправомерното поведение - Глоби - Насоки относно метода за определяне на размера на глобите от 2006 г. - Тежест - Продължителност)
   2011/C 226/49
   Език на производството: нидерландски
   
      Страни
   
   
      Жалбоподатели: Gosselin Group NV, по-рано Gosselin World Wide Moving NV (Deurne, Белгия) (представители: F. Wijckmans и S. De Keer, avocats) (Дело T-208/08); и Stichting Administratiekantoor Portielje (Ротердам, Нидерландия) (представител: D. Van hove, avocat) (Дело T-209/08)
   
      Ответник: Европейска комисия (представители: A. Bouquet и F. Ronkes Agerbeek)
   
      Предмет
   
   Искане за отмяна на Решение C(2008) 926 окончателен на Комисията от 11 март 2008 годинa относно производство по член 81 [ЕО] и член 53 от Споразумението за ЕИП (дело COMP/38.543 — Международни услуги по преместване), изменено с Решение C(2009) 5810 окончателен на Комисията от 24 юли 2009 година, както и, при условията на евентуалност, отмяна или намаляване на наложената на жалбоподателите глоба
   
      Диспозитив
   
   
               1.
            
            
               По дело T-208/08 отменя Решение C(2008) 926 окончателен на Комисията от 11 март 2008 годинa относно производство по член 81 [ЕО] и член 53 от Споразумението за ЕИП (дело COMP/38.543 — Международни услуги по преместване), доколкото с него се установява, че Gosselin Group NV е участвало в нарушение на член 81, параграф 1 ЕО през периода от 30 октомври 1993 г. до 14 ноември 1996 г.
            
         
               2.
            
            
               Определя размера на глобата, наложена на Gosselin Group в член 2 от Решение C(2008) 926, изменено с Решение C(2009) 5810 окончателен на Комисията от 24 юли 2009 г., на 2,32 милиона евро.
            
         
               3.
            
            
               Отхвърля жалбата в останалата ѝ част.
            
         
               4.
            
            
               По дело T-209/08 отменя Решение C(2008) 926, изменено с Решение C(2009) 5810, доколкото то засяга Stichting Administratiekantoor Portielje.
            
         
               5.
            
            
               По дело T-208/08 всяка страна понася направените от нея съдебни разноски.
            
         
               6.
            
            
               По дело T-209/08 осъжда Европейската комисия да заплати съдебните разноски.
            
         
      (1)  ОВ C 223, 30.8.2008 г.